text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Salmo 74:1-23
Maskil. Ni Asaf.+74 Apay, O Dios, a nangiwaksika iti agnanayon?+Apay a ti ungetmo umas-asuk maibusor iti arban ti pagpaarabam?+2 Lagipem ti gimongmo a ginun-odmo iti nabayagen a tiempo,+Ti tribu a sinubbotmo kas tawidmo,+Daytoy Bantay Sion a nagtaengam.+3 Ingatom dagiti addangmo agingga kadagiti napaut a langalang.+Dakes ti panangtrato ti kabusor iti amin a banag iti nasantuan a disso.+4 Dagidiay mangbusbusor kenka nagngerngerda iti tengnga ti paggigimongam.+Impasdekda dagiti bukodda a pagilasinan kas dagiti pagilasinan.+5 Ti maysa agdindinamag iti panagbalin a kas kenkuana a mangitag-ay kadagiti wasay iti nangato maibusor iti kasamekan ti kaykayo.6 Ket ita dagiti mismo a kitikit dayta, isuda amin, tumekenda uray pay babaen iti darapdap ken landok ti murdongna a malmalo.+7 Ti santuariom induronda iti mismo nga apuy.+Tinabbaawanda ti tabernakulo ti naganmo agingga iti mismo a daga.+8 Isuda, uray ti putputotda, kinunada a sangsangkamaysa iti bukodda a puso:“Amin dagiti paggigimongan ti Dios masapul a mapuoran iti daga.”+9 Dagiti pagilasinanmi saanmi a nakita; awanen a pulos ti mammadto,+Ket awan maysa kadakami a makaammo no kasano kabayag.10 Kasanonto kabayag, O Dios, a mangum-umsi ti kalaban?+Ti kabusor agtultuloyto aya a saanna a raemen ti naganmo iti agnanayon?+11 Apay a ti imam, ti mismo a makannawan nga imam, isansanudmo+Manipud iti tengnga ti barukongmo tapno pagnguduennakami?12 Ket kaskasdi a ti Dios isu ti Arik manipud iti nabayagen a tiempo,+Daydiay mangar-aramid iti naindaklan a pannakaisalakan iti tengnga ti daga.+13 Sika kiniburmo ti baybay babaen iti bukodmo a pigsa;+Binurakmo ti ul-ulo dagiti ulimaw ti baybay isuda nga adda iti dandanum.+14 Sika rinumekrumekmo ti ul-ulo ti Leviatan.+Intedmo dayta kas taraon kadagiti tattao, kadagidiay agnanaed kadagiti awanan danum a rehion.+15 Sika Daydiay nangbisngay iti ubbog ken iti napegges nga ayus;+Sika pinagmagam dagiti kanayon nga agay-ayus a karayan.+16 Kukuam ti aldaw; kasta met, kukuam ti rabii.+Sika insaganam ti silaw, ti mismo nga init.+17 Sika ti nangipasdek kadagiti amin a beddeng ti daga;+Ti kalgaw ken kalam-ekna—sika binukelmo ida.+18 Lagipem daytoy: Ti met laeng kabusor nangumsi, O Jehova,+Ket ti maysa a nakuneng nga ili saanna a rinaem ti naganmo.+19 Dika ited iti atap nga animal ti kararua ti pagawmo.+Dika lipaten iti agnanayon ti mismo a biag dagidiay naparigatan a kukuam.+20 Kitaem ti tulag,+Ta dagiti nasipnget a lugar iti daga napnoda kadagiti pagyanan ti kinaranggas.+21 O daydiay nailupitlupit saan koma nga agsubli a naipababa.+Daydiay naparigatan ken daydiay napanglaw idaydayawda koma ti naganmo.+22 Tumakderka, O Dios, tamingem ti bukodmo a kaso iti linteg.+Lagipem ti pannakaumsim manipud iti daydiay nakuneng iti intero nga agmalem.+23 Dika lipaten ti timek dagidiay mangbusbusor kenka.+Ti daranudor dagidiay tumaktakder a bumusor kenka agpangpangato a patinayon.+


c: text/html

text:
GAMENG MANIPUD ITI SAO TI DIOS | ISAIAS 11-16
Mapnonto ti Daga iti Pannakaammo ni Jehova
No kasano a natungpal daytoy a padto kadagiti Israelita
Saan a nagbuteng dagiti Israelita kadagiti atap nga animal wenno tattao nga inaanimal ti ugalina iti dalanda nga agawid idi nawayawayaanda iti Babilonia wenno idi addadan iti nagsublianda a lugar.—Esd 8:21, 22
No kasano a matungtungpal daytoy a padto iti panawentayo
Ti pannakaammo ni Jehova ti nangbalbaliw iti kababalin dagiti tattao. Nagbalin a mannakikappia dagiti dati a naranggas. Gapu iti pannakaammo ti Dios, naadda ti sangalubongan a naespirituan a paraiso
No kasano a matungpal daytoy a padto iti masanguanan
Agbalinto daytoy daga a natalged ken natalna a paraiso maitunos iti orihinal a panggep ti Dios. Awanton ti parsua a pakaigapuan ti panagbuteng, tao man wenno animal
Nagbalbaliw ni Pablo gapu iti pannakaammo ti Dios
Kas Fariseo, isu ket nangipakita iti inaanimal nga ugali.—1Ti 1:13
Ti umiso a pannakaammo ti nangbalbaliw iti personalidadna.—Col 3:8-10

robotstxt: allowed

filter: keep


text:
1963
Ti 1963 ket maysa a kadawyan a tawen a nangrugi iti aldaw ti Martes iti kalendario a Gregoriano.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Hunio[urnosen | urnosen ti taudan]
- Hunio 15 – Helen Hunt, Amerikana nga aktres
Nobiembre[urnosen | urnosen ti taudan]
- Nobiembre 25 – Maria Gracia Padaca, Filipina a politiko
Pimmusay[urnosen | urnosen ti taudan]
Agosto[urnosen | urnosen ti taudan]
- Agosto 17 – Richard Barthelmess, Amerikano nga aktor (naipasngay 1895)
- Oktubre 11 – Édith Piaf, Pranses a kumakanta (naipasngay 1915)


text:
BOKLAN ART AND TILE MOSAIC COMPETITION. Nagpaala ni Vice Mayor Lourdes Baquiran iti retrato iti abay ti maysa kadagiti nangabak iti Boklan Art and Tile Mosaic Competition, maysa kadagiti tampok a pasalip iti arte iti panangselebrar ti Vigan City iti Binatbatan Festival of the Arts manipud Abril 30 agingga iti Mayo 7, 017. Kas ninamnama, nagdudupudop iti Vigan City dagiti turista tapno makipagrambakda iti daytoy tinawen a parambak ti siudad kas panangitandudona iti maipagpannakkel ken naisalsalumina a kultura
ken arte ditoy Kailokuan. (Retrato pammadayaw ti Vigan City Council)
BOKLAN ART AND TILE MOSAIC COMPETITION
BOKLAN ART AND TILE MOSAIC COMPETITION. Nagpaala ni Vice Mayor Lourdes Baquiran iti retrato iti abay ti maysa kadagiti nangabak iti Boklan Art and Tile Mosaic Competition, maysa kadagiti tampok a pasalip iti arte iti panangselebrar ti Vigan City iti Binatbatan Festival of the Arts manipud Abril 30 agingga iti Mayo 7, 017. Kas ninamnama, nagdudupudop iti Vigan City dagiti turista tapno makipagrambakda iti daytoy tinawen a parambak ti siudad kas panangitandudona iti maipagpannakkel ken naisalsalumina a kultura


text:
4 Feb 09, 09:59 llokdit 1: ibagam latta a para balay ti gumil. okeyda idiay hawaii.
4 Feb 09, 09:58 llokdit 1: no awan ti kuartam, inka met gsolisit iti para ti balay gumil idiay hawaii.
4 Feb 09, 09:57 llokdit 1: ne, ania met ti lengguahe daytoy a karaho. ibanmo. roy, ta di ket agrugrugit ditoy. awan kuartana siguro daytoy a tao.
4 Feb 09, 06:39 aballing: kinanayo, awan mudo yu dituy. jay daligcon, adda pay bold a daniw, waaaak!
4 Feb 09, 00:08 pasiador: wenno us-sarendan ta naganmo abaleng/
4 Feb 09, 00:05 pasiador: napanak idiay, immayak ditoy, su la so, dinsa makaturturog ni abaleng nga agikankanta.
3 Feb 09, 17:07 awan lakadin: Awan la kadin ti nasayaat nga maipadamag wenno masao yo apo? ditoy?
3 Feb 09, 15:00 pidot: aba ken abaleng, maymasa a tao bwahahahaha!!!! bagtit ka a talaga abaleng. takrotka. agmaskara ka la ngaruden, dua pay ti usarem…. bwahahahaha!!! tarkok ka a tlaga… awan lategmo…. wenno bakla ka
3 Feb 09, 14:53 aba: abaleng, saannak nga awagan ti gayyem ta saanta nga aggayyem, kayatmo ti mataltal ti bukelbukelna? 3 Feb 09, 14:53 aba: abaleng, saannak nga awagan ti gayyem ta saanta nga aggayyem, kayatmo ti mataltal ti bukelbukelna?
3 Feb 09, 06:19 aba: ditoy lugarmi, tateg ti yap-appanmi iti banniit. diay tateg a kunami, kasla abaleng ti itsurana. isu nga agtalnaka, agyyem abaleng tapno dinaka pagbiddutan ni pidot
3 Feb 09, 06:17 aba: agtanangka, baleng. baka no mapagkamaliannaka ni pidot a tateg ket yappannaka iti banniit
3 Feb 09, 06:15 aba: bagkongen? ay, kabutengko ti pumatay! sa maysa, no masukakandaka a bimmagkong, maipupokka. nalaka, ay, ti mangap-appros iti rehas?


text:
SUHETO ITI AKKUB
Namnama Dagiti Awanan Pagtaengan
Ni Joe ket maysa a beterano a soldado ti United States. Gapu kadagiti trahedia iti biagna, agarup 18 a tawen a kumporme lattan ti naggigiananna. Makatawen a napnapan iti maysa a publiko a libraria ket sagpaminsan a makasarsaritana ti librarian. Dagiti saritaanda ti nangbalbaliw iti biagna.
Narikna ti agtutubo a ni Martín, a taga Argentina, a nakaad-adayo ti Dios kenkuana. Kasla awan direksion ti biagna. Gapu ta kayatna a maammuan no ania ti panggep ti biag, pimmanaw iti balayda agingga a naggigian iti igid ti baybay. Ngem imbes a masarakanna dagiti sungbat a birbirokenna, ad-adda ketdi a na-depress. Agsangsangit nga impakaasina iti Dios: “No talaga nga addaka, pangngaasim, tulongannak koma tapno mabirokanka.” Ania ngata ti napasamak kalpasanna? Kitaentayo.
NAGDUDUMA ti rason a kumporme lattan ti paggigianan dagiti tattao. Addada nagpasar iti trahedia kas ken Joe. Dadduma ti kas ken Martín a nauman iti “normal” a biag nga ibilangda dayta nga awan serserbina. Dadduma met ti agyan lattan iti uray sadino ta dida kabaelan ti agpatakder iti balay, wenno gapu iti rigat ti biag, kalamidad, panangkabkabil ti kapamilia, pannakaadikto iti droga ken arak, sakit iti isip, ken pannakaikkat iti trabaho.
Maipagarup idi a ti kinaawan pagtaengan ket problema laeng dagiti napanglaw a nasion wenno dagiti lugar a dinadael ti gubat. Ngem ita, “uray kadagiti nabaknang a nasion, dakkelen a problema dayta,” kuna ni Paul Toro a propesor ti psychology. * Mabalin a gapu dayta kadagiti di epektibo a programa ti gobierno a mangtulong kadagiti marigrigat a pamilia ken gapu ta ad-adda a bumakbaknang dagiti baknang ken pumangpanglaw dagiti napanglaw.
Adu a tao ti madandanagan iti masanguananda. Ngem naksayan ti danag ti dadduma gapu ta naadalda ti ibagbaga ti Biblia maipapan iti masanguanan—ti topiko a mailawlawag iti daytoy nga artikulo. Adda pay dagiti prinsipio ti Biblia a makatulong uray ita—prinsipio a mangpasayaat iti kasasaadtayo iti pinansial ken mangparagsak kadatayo, kas iti naammuan da Joe ken Martín.
BINALBALIWAN TI BIBLIA TI BIAGNA
“Panagkunak, nalaing ni Joe, nadayaw, ken napakumbaba,” kuna ni Cindi, ti librarian a nakasarsarita ni Joe. Kas Saksi ni Jehova, inikkanna ni Joe kadagiti Pagwanawanan ken Agriingkayo! sana inawis iti maysa nga espesial a panaggigimongda. Sadiay a naipakitaan ni Joe iti kinasayaat ken respeto. Sipud idin, kanayonen a makigimgimong, ken nagpayadal pay iti Biblia iti maysa a Saksi.
Naliwliwa ni Joe kadagiti naadalna ket inyaplikarna dagita, uray kaipapananna ti dakkel a panagbalbaliw iti biagna. Kas pagarigan, naammuanna a masapul nga ipateg ti biag ta sagut ti Dios dayta, ket ti panagsigarilio rugitanna ti bagi. (Salmo 36:9) Gapuna, insardengna ti nagsigarilio kas panangsurot iti 2 Corinto 7:1: “Dalusantayo koma ti bagbagitayo iti tunggal pakatulawan iti lasag.” Saan la a simmayaat ti salun-at ni Joe no di ket naksayan pay ti paggastuanna.
Impapuso ni Joe ti balakad ti Biblia nga ikagumaantayo ti agsapul iti material a kasapulantayo, isu a nagbirok iti trabaho. * (1 Tesalonica 4:11, 12) “Awanen ti nasaysayaat nga aramiden ti maysa a tao no di mangan ken uminum ket nanamenna [wenno tagiragsakenna] ti nagbambannoganna,” kuna ti Eclesiastes 2:24 (Ti Baro a Naimbag a Damag Biblia). Marikna dayta a ragsak gapu iti panagraem iti bagi, ta ti napudno a panagtrabaho ket mangted iti dignidad. Makatulongtayo pay kadagiti agkasapulan.—Efeso 4:28.
Gapu iti kinapasnek ni Joe, “isu ket inawat ti kongregasion ken tinulonganda nga agsapul iti pagtaengan ken dadduma pay a kasapulanna,” kuna ni Cindi. Nagtultuloy a rimmang-ay ni Joe agingga a nabautisaran kas Saksi ni Jehova. Gapu iti kapadasanna, maparegtanan ti sabsabali nga agadal iti Sao ti Dios, ti Biblia.—Proverbio 3:13, 14.
NAAMMUANNA TI PANGGEP TI BIAG
Agtawen ni Martín iti 20 idi rugianna a biroken ti panggep ti biag. “Simrekak iti nagduduma a relihion ken inadalko dagiti doktrinada, ken nagdrogaak,” kunana, “ta namnamaek a mabirokak no ania ti kurang iti biagko, ngem awan latta.” Nagnaed apagbiit iti California, U.S.A. sa kalpasanna napan iti Hawaii. “Impagarupko a nasarakakon ti paraiso,” nalagipna. Ngem uray napintas ti aglawlaw, kasla adda latta kurang iti biagna. “Kimmaro ti depresionko nga uray la kayatkon ti agpakamatay,” kunana pay. Kasta unay ti panagsangitna ket impakaasina iti Dios, “No talaga nga addaka, pangngaasim, tulongannak koma tapno mabirokanka.”
Nalagipna nga adda idi nakitana a karatula a “Kingdom Hall of Jehovah’s Witnesses.” Inkeddengna ti mapan makigimong. “Napanak uray atiddog ti buok ken barbasko, ken adun a bulan a saanak a nagsuksukat iti bado,” kinunana. “Ngem nabara latta ti panangawatda kaniak.” Nagpayadal ni Martín iti Biblia. Manipud iti igid ti baybay a pannakabalayna, kanayon a magmagna a mapan iti plasa tapno sadiay nga agadal iti Biblia.
Nasarakan met laengen ni Martín dagiti makapnek a sungbat dagiti saludsodna. Kas resultana, awanen ti depresionna ken mariknanan ti ragsak a dinakamat ni Jesus iti Mateo 5:3: “Naragsak dagidiay sipapanunot iti naespirituan a kasapulanda.”
“Masmasdaaw dagiti lumugar iti panagbalbaliwko”
Makitan iti panagbiag ni Martín nga addan direksion ti biagna ita ta iyap-aplikarnan dagiti prinsipio ti Biblia, a dagita met ti nakatulong ken Joe. Simmayaaten ti panagbubuok ken panagbadbado ni Martín, ket babaen ti tulong dagiti Saksi, nakasarak iti trabaho ken pagnaedanna. “Am-ammodak idi kas walang nga awanan iti balay,” kinunana, “ngem itan, masmasdaaw dagiti lumugar iti panagbalbaliwko.”
Idi agangay, nagsubli ni Martín idiay Argentina, ket nabautisaran kas Saksi ni Jehova. Maragragsakan itan a tumulong kadagiti agsapsapul iti sungbat kadagiti napapateg a saludsod iti biag babaen ti Sao ti Dios.
ADDANTON PAGTAENGAN TI AMIN KEN AWANTON TI MARIGRIGAT
Ni Jeremias a nagkauna nga adipen ti Dios ket nagbiag iti tiempo a narigat ti kasasaad. Sinakup dagiti naulpit a kabusor ti pagilianna sada impan dagiti kailianna iti sabali a lugar kas tagabo. (Un-unnoy 1:3) Nupay naisalakan ni Jeremias, dandani napukaw ti amin nga adda kenkuana. Gapu iti ladingitna, inkararagna: “Lagipem ti pannakaparigatko ken ti kinaawan ti pagtaengak.”—Un-unnoy 3:19.
Nupay adu a rigat ti napasaran ni Jeremias, saan a pulos simmuko. Apay? Gapu ta ammona a saan a baybay-an ni Jehova a Dios. (Jeremias 1:8) Kasta met, inad-adalna ti Sao ti Dios, a mangibagbaga nga addanto tiempo nga awanen ti kinapanglaw ken rigat, ket natalna ken natalgedton ti kasasaad.—Salmo 37:10, 11.
Dumtengto dagita a kasasaad, saan a babaen ti panangikagumaan ti tao no di ket babaen ti perpekto a gobierno, ti Pagarian ti Dios. (Daniel 7:13, 14) Ti Ari dayta a Pagarian ket ni Jesu-Kristo, a napalalo ti asina kadagiti marigrigat idi nagbiag kas tao ditoy daga. (Lucas 7:22; 14:13) Iti panangiturayna, “agtubonto daydiay nalinteg, ken ti kinaruay ti talna . . . Ispalennanto daydiay napanglaw nga agpatpatulong, kasta met daydiay naparigatan ken siasinoman nga awanan katulongan. Iti pannakairurumen ken iti kinaranggas subbotennanto ti kararuada.”—Salmo 72:7, 12, 14.
Ti Pagarian ti Dios ti kangrunaan nga insuro ni Jesus. (Lucas 4:43) Insurona pay dagiti tattao a mangikararag: “Umay koma ti pagariam. Maaramid koma ti pagayatam, kas sadi langit, kasta met iti daga.” (Mateo 6:9, 10) Anianto ngata ti kasasaad inton agturayen ditoy daga ti Pagarian ti Dios? Dakamaten ti Biblia ti dadduma a nagsasayaat a kasasaadto ditoy daga. Kas pagarigan, no maipapan kadagiti iturayan ti Pagarian ti Dios:
“Pudno unay a mangbangondanto iti balbalay ket agnaedda; ket pudno unay nga agmuladanto kadagiti kaubasan ket kanenda ti bungada. Saandanto a mangbangon ket sabali ti agnaed; saandanto nga agmula ket sabali ti mangan. . . . Ti aramid dagiti bukodda nga ima usarento a naan-anay dagidiay pinilik.”—Isaias 65:21, 22.
“Pudno nga agtugawdanto, tunggal maysa iti sirok ti puon ti ubasna ken iti sirok ti kayona a higos, ket awanto ti asinoman a mamagpigerger kadakuada; ta ti mismo a ngiwat ni Jehova ti buybuyot sinaona dayta.”—Mikias 4:4.
Dayta a namnama ti mangpatibker kadatayo a mangsango kadagiti pannubok. Matulongannatayo pay dagiti prinsipio ti Biblia a maaddaan iti naragsak ken makapnek a biag uray ita, kas iti kapadasan da Joe, Martín, ken dadduma pay. Impatalged ti Namarsua kadatayo a ni Jehova a Dios: “Daydiay umim-imdeng kaniak, agtaengto iti kinatalged ket saanto a masinga manipud alinggaget ti didigra.” (Proverbio 1:33) Sapay koma ta pumudno kenka dagita a sasao!
^ par. 6 Gapu iti riribuk, kinaranggas, wenno pannakaidadanes, minilion ti napapanaw iti balayda, ken nagkamangda iti sabali a lugar, iti man uneg wenno ruar ti pagilianda. Nadakamat daytoy iti Enero 22, 2002 a ruar ti Agriingkayo!
^ par. 11 Adda dagiti mayat nga agtrabaho ngem dida kabaelan ta addaanda iti pisikal a depekto, masakitda, wenno lakay wenno baketdan. Saan a kayat ti Dios daydiay ‘dina kayat ti agtrabaho.’—2 Tesalonica 3:10.


text:
SIUDAD TI VIGAN, Ilocos Sur, Agosto 9 (PIA) — Makapatay ken nangina ti addaan panagpaagas ti sakit ti pali (kidney disease). Isu ngarud a tatta bayat a nasapa pay insigidaen ti mapan agpa-urinalysis a tinawen.
Daytoy ti tema ti maysa a panaguummong da Dr Antonio R Paraiso, Dr Susan Losaria-Jorge ken Dr Reynaldo J Lesaca ti National Kidney Transplant Institute (NKTI) Renal Disease Control Program (Redcop), John Flores, maysa nga advertising consultant, Prof. Marie Joy B Arquillas, sociologist iti University of the Philippines, ken dagiti adda iti creative services division, region 1 ken Ilocos Sur office iti Philippine Information Agency iti Ciudad Fernandina Hotel iti daytoy a ciudad idi Agosto 4 ken 5.
Ti urinalysis ket isu ti kalakaan, kadarasan a wagas a mangkita no addaan ti maysa a tao ti sakit iti pali. Mangted daytoy iti 10 a pagilasinan a mangkita ti salun-at ti pali.
Sakbay nga agbalin a nakaro ti sakit ti pali addaan ti 15 inggana’t 20 a tawen na ket gapu ngarud ti mapasamak ti end stage dialysis iti edad a 40 inggana’t 60 a tawen, kuna dagiti eksperto, a ti kasapaan a pannakakita ti pagilasinan ti sakit ket masapul a mangrugi iti tawen 18 inggana’t 40. Daytoy ti manglapped wenno mangpabuntog ti panagkaro ti sakit iti estado a dinton maagasan.
Trabaho ti Redcop ti NKTI ti pannakalapped ti makapatay a sakit ti pali. Ta segun ti report dagiti saan a makaakar a sakit kas ti chronic kidney disease ket sinuktandan dagiti makaakar a sakit a kaadduan a rason ti pannakatay iti sangalubungan.
Iti Pilipinas adda 10 porsiento ti tinawen a pagpangatuan ti kinaadu ti end stage renal disease, wenno daytay maudin a parte ti sakit ti pali a makapatay. (ANL/ICR-PIA1, Ilocos Sur)


text:
Enero 9
Ti Enero 9 ti maikasiam nga aldaw ti tawen iti kalendario a Gregoriano. Adda pay 356 nga al-aldaw ti nabati aginggana intono maungpot ti tawen (357 kadagiti bisiesto a tawen).
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1908 – Simone de Beauvoir, Pranses a peminista a mannurat (pimmusay 1986)
- 1913 – Richard Nixon, maika-37 a Presidente ti Estados Unidos (pimmusay 1994)
- 1982 – Katerina, Dukesa ti Cambridge, Briton a prinsesa ken asawa ni Prinsipe Guillermo, Duke ti Cambridge


text:
Dubai
Ti Dubai (/duːˈbaɪ/ doo-BY; Arabiko: دبيّ Dubayy, IPA: [dʊ'bæj]) ket maysa nga emirato ti uneg ti Dagiti Nagkaykaysa nga Emirato nga Arabo (UAE).Ti maysa a siudad ti uneg ti emirato ket nanaganan pay ti Dubai. Ti emirato ket mabirukan idiay abagatan a daya ti Golpo Persiano idiay Arabiano a Peninsula ken adda ti kadakkelan a populasion nga adda ti maikadua a kadkkelan a teritorio ti daga babaen ti kalawa kadagiti amin nga emirato, kalpasan ti Abu Dhabi.[3] Ti Dubai ken Abu Dhabi ket isu dagitoy laeng ti dua nga emirato nga addaan iti beto a bileg kadagiti nangruna a banbanag nga addaan iti nailian a kangrunaan iti lehislatura ti pagilian .[4] Ti Siudad ti Dubai ket mabirukan idiay akin-amianan nga aplaya ti emirato. Ti Dubai ket kankanayon a naipagpagarup a kas maysa a pagilian kadagiti kaaduan a kaso, ti sibubukel nga UAE ket naibagbaga idi a kas ti 'Dubai.'[5]
Ti kasapaan a panakaibagbaga ti Dubai ket idi 1095, ket ti kasapaan a panagtaeng a tinawtawagan a kas ti Dubai nga ili ket napetsaan manipud idi 1799. Ti Dubai ket pormal a nabangon idi 1833 babaen ni Sheikh Maktoum bin Buti al Maktoum idi nakaawis kadagiti 800 a kameng ti Bani Yas a tribu, a nagtataeng ti paset ti tattan a Saudi Arabia, tapno mangsurot kaniana idiay Alog ti Dubai babaen ti Al Abu Falasa a sangkaputotan ti Bani Yas. Daytoy ket nabatbati a tinengtengngel ti sangkaputotan idi nangirugi ti Nagkaykaysa a Pagarian a mangsalaknib ti Dubai idi 1892.[6] Ti heograpiko a lokasionna ket mangited daytoy ti nangruna a sentro ti pagtagtagilakuan ken babaen ti rugi ti maika-20 a siglo, daytoy ket maysa idi a nangruna a puerto.
Tatta nga aldaw, ti Siudad ti Dubai ket rimsua a kas maysa a sangalubongan a siudad ken maysa a sentro ti komersio.[7] Urayno ti ekonomia ti Dubai ket naipatakder iti lana nga industria, ti modelo ti komersio ti emirato ket isu ti mangpapaandar ti ekonomiana, nga adda ti nagbanagan a dagiti nangruna a puonanna ket agtaud tattan ti turismo, tagikua a daga, ken dagiti serbisio ti pinansia, a kapadpada daytoy kadagiti Akinlaud a pagpagilian.[8][9][10] Ti Dubai ket kabiitan a nakaawawis ti sangalubongan a panagikaskaso babaen kadagiti adu a panagipabpabaro a dadakkel a panagbangon a gandat ken dagiti pasamak ti isports. Daytoy a panagpaadu a panagikaskaso ket nangipakpakita kadagiti karbengan ti panagtrabaho ken karbengan ti nagtagitaoan a banbanag a maipanggep kadagiti kaaduan nga Abagatan nga Asiano a mangmanggedanna.[11] Ti tagikua a pagilakuan ti Dubai ket nakasanay ti narigat a pannakaapday idi 2008 ken 2009 a kas ti nagbanagan ti panakaapday ti sangalubongan nga ekonomiko kalpasan ti pinansia didigra ti 2007–2012.[12] Nupay kasta, ti Dubai ket nakaaramid ti natalinaay ket nainut a panakaungar.[13] Manipud idi 2012, ti Dubai ket isu ti maika-22 a kanginaan a siudad iti lubong, a linabsanna ti Londres (maika-25) ken isu ti kanginaan a siudad idiay Tengnga a Daya, a naglablabas ti Tel Aviv (maika-31).[14][15] Ti Mercer ket nangiranggo ti Dubai a kas ti kasayaatan a lugar a pagtaengan idiay Tengnga a Daya.[16]
Dagiti linaon
Etimolohia[urnosen | urnosen ti taudan]
Idi tawtawen ti 1820, ti Dubai ket naibagbaga a kas ti Al Wasl babaen dagiti Britaniko a historiador. Bassit laeng dagiti adda a rehistro a maipanggep ti kultural a pakasaritaan ti UAE wenno dagiti kunstituentena kadagiti emirato ken gapu ti sinasao a tawidan ti rehion, sarsarita ken mito ket saan a naisursurat. Segun kenni Fedel Handhal, ti maysa nga agsuksukimat iti pakasaritaan ken kultura ti UAE, ti balikas a Dubai ket mabalin a nagtaud manipud ti balikas a Daba (ti kapadpada ti Yadub, a kayatna a saoen ket tapno agakarayam); a mangibagbaga ti nabuntog nga ayus ti Alog Dubai a mapan ti kaunegan ti daga. Ti mannaniw ken eskolar a ni Ahmad Mohammad Obaid ket sinursurtona ti isu met laeng a balikas, ngem ti sabali a pannakaibaga ti dudon.[17]
Paammo[urnosen | urnosen ti taudan]
- ^ "Batay linteg ti UAE". Helplinelaw.com. Naala idi 21 Hulio 2008.
- ^ Kalawa ti "emirato ti Dubai emirate", a mairaman dagiti naparboan nga is-isla.
- ^ "Dagiti Nagkaykaysa nga Emirato nga Arabo: metropolitano a luglugar". World-gazetteer.com. Naiyarkibo manipud iti kasisigud idi 2012-12-04. Naala idi 31 Hulio 2009.
- ^ Ti Gibierno ken Politika ti Tengnga a Daya ken Amianan nga Aprika. D Long, B Reich. p.157
- ^ http://www.thatsdubai.com/where-is-dubai.html
- ^ "Give me a break: stop knocking Dubai". Londres: Telegraph. 16 Hunio 2011. Naala idi 12 Agosto 2011.
- ^ "Ti 2008 a Pagsurotan dagiti Sangalubongan a Siudad". Ganganaet nga Annuroten. 15 Oktubre 2008. Naala idi 20 Abril 2010.
- ^ Oil share dips in Dubai GDP AMEInfo (9 Hunio 2007) Naala idi 15 Oktubre 2007.
- ^ Ti ekonomia ti Dubai ket agpakatlo a dumakkel intono 2015 ArabianBusiness.com (3 Pebrero 2007) Naala idi 15 Oktubre 2007.
- ^ "Ti Dubai ket mangisabsabali manipud ti lana". AMEInfo. 7 Septiembre 2005. Naala idi 12 Agosto 2008.
- ^ Mike Davis (2006) Panagbutbuteng ken Kuarta idiay Dubai, New Left Review 41, pp. 47–68
- ^ "Dagiti pannakapukaw ti trabaho ket nangipardas ti pannakaapday idiay Dubai ngem ti kalalainganna a nabayag a termino a pagbanagan ket nasayaat | Tengnga a Daya | Damdamag". Propertywire.com. 3 Disiembre 2008. Naala idi 14 Hulio 2009.
- ^ http://arabiangazette.com/dubai-witnessed-stable-financial-recovery/
- ^ http://www.thenational.ae/thenationalconversation/industry-insights/economics/cost-of-living-in-dubai-rising-rapidly
- ^ http://www.thepeninsulaqatar.com/business-news/208156-oslo-zurich-and-tokyo-are-most-expensive-cities.html
- ^ http://www.thenational.ae/business/economy/abu-dhabi-and-dubai-are-best-places-to-live-in-the-middle-east-survey-says
- ^ Kasano ti Dubai, Abu Dhabi ken dagiti sabsabali pay a siudad ti panakaala ti nagnaganda? Ipakita amin dagiti eskperto. UAEInteract.com. 10 Marso 2007
Dagiti nagibasaran[urnosen | urnosen ti taudan]
- Syed Ali. Dubai: Gilded Cage (Unibersidad ti Yale a Pagmalditan; 2010) 240 pampanid. Mangipatengnga ti isip iti panagtrato ti emirato ti Arabo dagiti ganganaet nga agtrabtrabaho.
- Heiko Schmid: Ekonomia ti Panakaliwliwa: Dubai ken Chicago a kas ti Natema nga Urbano a Langa ti Daga, Berlin, Stuttgart 2009, ISBN 978-3-443-37014-5.
- John M. Smith: Dubai Ti Maktoum a Sarita, Norderstedt 2007, ISBN 3-8334-4660-9.
Dagiti silpo ti ruar[urnosen | urnosen ti taudan]
Midia a mainaig iti Dubai iti Wikimedia Commons
- www.Dubai.ae – Opisial a sapot ti pagsaadan ti Gobierno ti Dubai


text:
Tuesday, July 19, 2016
LIVESTOCK SECTOR, AGTULTULOY A MATUTOKAN
Cabugao, Ilocos Sur – Iti pannakiuman ti Web In-Action idi Hulio 18, 2016, imbatad ni Dr. Melvin Castro, DVM, Municipal Livestock Coordinator nga agtultuloy ti pannakaidanon ti serbisio ti Beterinario kadagiti agsakit nga ayup ken dinguen no la ket ta maipakaammo iti Opisina ti Municipal Agriculture Office ti ili.
Agtultuloy met ti pannakabakuna dagiti aso iti Anti-rabies ken ayup a pangkontra ti sakit.
Nupay kasta, innayon ni Dr. Castro a zero incidence ditoy nga ili iti ephemeral fever (dengue) ditoy Cabugao a daytoy ti agraraira ita a sakit dagiti large cattle iti lokalidad.
Insupusop ni Dr. Castro kadagiti lumugar iti barangay a pappapananna a pagtalinaedenda koma a nadalus dagiti panganan ken bagi dagiti ayup ken dinguen tapno malapdan ti itataud ti sakit. Kasta met koma a maipaayan ti natalged a pagaponan/pagyanan dagiti ayup ken dinguen ken masalaknibanda iti nakaro a pudot ken lamiis wenno pannakababasa.
Iti panagasikaso iti Livestock Sector, kidkiddawenna pay iti pannakitunos koma dagiti mannalon a mangsabat kadagiti programa ti Munisipio/Probinsia iti panangpasayaat iti industria ti animales iti Munisipalidad.
Dagitoy nga aksion ket resulta iti nakammayet a programa ti Gobierno Munisipal nga itultuloy nga ipatungpal ni Mayor Josh Edward S. Cobangbang tapno matulongan dagiti mannalon/umili iti mainayon a matgedanda iti panagtarakenan ti ayup ken dinguen. # (Web Situational Report)
Agtultuloy met ti pannakabakuna dagiti aso iti Anti-rabies ken ayup a pangkontra ti sakit.
Nupay kasta, innayon ni Dr. Castro a zero incidence ditoy nga ili iti ephemeral fever (dengue) ditoy Cabugao a daytoy ti agraraira ita a sakit dagiti large cattle iti lokalidad.
Insupusop ni Dr. Castro kadagiti lumugar iti barangay a pappapananna a pagtalinaedenda koma a nadalus dagiti panganan ken bagi dagiti ayup ken dinguen tapno malapdan ti itataud ti sakit. Kasta met koma a maipaayan ti natalged a pagaponan/pagyanan dagiti ayup ken dinguen ken masalaknibanda iti nakaro a pudot ken lamiis wenno pannakababasa.
Iti panagasikaso iti Livestock Sector, kidkiddawenna pay iti pannakitunos koma dagiti mannalon a mangsabat kadagiti programa ti Munisipio/Probinsia iti panangpasayaat iti industria ti animales iti Munisipalidad.
Dagitoy nga aksion ket resulta iti nakammayet a programa ti Gobierno Munisipal nga itultuloy nga ipatungpal ni Mayor Josh Edward S. Cobangbang tapno matulongan dagiti mannalon/umili iti mainayon a matgedanda iti panagtarakenan ti ayup ken dinguen. # (Web Situational Report)
Posted by Bayan ng Cabugao, Ilocos Sur at 10:19 AM
Subscribe to: Post Comments (Atom)


text:
Pilpiliten Kadi Dagiti Saksi ni Jehova Dagiti Tattao a Mangsukat iti Relihionda?
Saanmi nga ar-aramiden dayta. Dinakamat ti kangrunaan a magasinmi a Ti Pagwanawanan: “Saan nga umiso a piliten dagiti tattao a suktanda ti relihionda.” * Saanmi a pilpiliten dagiti tattao gapu kadagiti sumaganad a rason:
Saan a pinilit ni Jesus dagiti tattao nga awatenda dagiti sursurona. Ammona a bassit laeng ti umawat iti mensahena. (Mateo 7:13, 14) Idi naitibkol ti sumagmamano nga adalanna gapu iti imbagana, pinalubosanna ida a pumanaw imbes a pilitenna ida nga agtalinaed.—Juan 6:60-62, 66-68.
Insuro ni Jesus dagiti pasurotna a saanda a piliten ti sabsabali a baliwanda ti pammatida. Imbes a pilitenda dagiti tattao nga umawat iti naimbag a damag maipapan iti Pagarian, nagbirok dagiti adalanna kadagiti mayat a dumngeg ken umawat. —Mateo 10:7, 11-14.
Awan serserbina ti pannakakomberte a napilpilit, ta ti laeng awaten ti Dios ket ti naimpusuan a panagdayaw.—Deuteronomio 6:4, 5; Mateo 22:37, 38.
Panangkomberte kadi ti trabahomi?
Agpayso nga ipakpakaammomi ti mensahe ti Biblia “agingga iti kaadaywan a paset ti daga,” iti man “publiko ken iti binalaybalay,” kas imbilin ti Biblia. (Aramid 1:8; 10:42; 20:20) Ken kas kadagiti nagkauna a Kristiano, maak-akusarkami no dadduma iti illegal a panangkomberte. (Aramid 18:12, 13) Ngem saan nga agpayso dagita nga akusasion. Saanmi nga ipilpilit dagiti patpatienmi iti siasinoman. Imbes ketdi, mamatikami a masapul a maikkan dagiti tattao iti gundaway a gumun-od iti pannakaammo tapno makaaramidda iti desision.
Saanmi a pilpiliten dagiti tattao a suktanda ti relihionda. Saanmi met nga us-usaren ti relihion tapno makiramankami iti aktibidad iti politika wenno mangmangted iti material wenno pagimbagan iti kagimongan tapno laeng makaawiskami kadagiti baro a miembro. Naiduma dayta kadagiti agkunkuna a Kristiano ngem dida raraemen ni Kristo gapu iti panangaramidda kadagita a bambanag. *
Adda kadi kalintegan ti maysa a tao a suktan ti relihionna?
Adda. Ipakita ti Biblia nga adda kalintegan dagiti tattao a mangsukat iti relihionda. Nairekord ditoy ti adu a saan a nangsurot iti relihion dagiti kabagianda ken isuda a mismo ti nagdesision a dayawenda ti pudno a Dios. Ti sumagmamano kadakuada ket da Abraham, Ruth, sumagmamano a tattao iti Atenas, ken ni apostol Pablo. (Josue 24:2; Ruth 1:14-16; Aramid 17:22, 30-34; Galacia 1:14, 23) Mabasa met iti Biblia nga adda kalintegan ti maysa a mangaramid iti saan a nainsiriban a desision a mangpanaw iti panagdaydayaw nga anamongan ti Dios.—1 Juan 2:19.
Ti kalintegan a mangsukat iti relihion ket suportaran ti Universal Declaration of Human Rights, nga inawagan ti United Nations a “pundasion ti internasional a linteg mainaig iti kalintegan ti tao.” Ibagbaga ti dokumento a ti amin ket addaan iti “wayawaya a mangsukat iti relihion wenno pammatina” ken “mangsapul, mangawat ken mangiranud iti impormasion ken kapanunotan,” agraman dagiti narelihiosuan nga ideya. * Siempre, kakuykuyog dagitoy a kalintegan ti obligasion a mangraem iti kalintegan ti sabsabali nga agtalinaed iti pammatida ken saan a panangawat kadagiti ideya a saanda nga anamongan.
Ti kadi panagsukat iti relihion ket saan a panagraem kadagiti tradision wenno kostumbre ti pamilia?
Saan met. Iparparegta ti Biblia a maikari a marespeto ti amin, aniaman ti relihionda. (1 Pedro 2:17) Kanayonanna, tungtungpalen dagiti Saksi ni Jehova ti bilin nga adda iti Biblia a raemen dagiti nagannak, uray no sabali ti pammatida.—Efeso 6:2, 3.
Ngem saan nga amin ket umanamong iti ibagbaga ti Biblia. Kuna ti maysa a babai a dimmakkel iti Zambia: “Iti lugarmi, ti panagsukat iti relihion . . . ket maibilang a di kinamatalek, panangliput iti pamilia ken iti komunidad.” Naipasango ti babai iti kastoy a situasion idi tin-edyer pay. Isu ket nakipagadal iti Biblia kadagiti Saksi ni Jehova, ken di nagbayag, nagdesision a suktanna ti relihionna. Kunana: “Sangkaibaga dagiti dadakkelko a kaguradak unay ken napaay ti ninamnamada kaniak. Narigat daytoy, yantangay napateg kaniak ti anamong dagiti dadakkelko. . . . Ti pangngeddengko nga agbalin a matalek ken Jehova imbes a kadagiti narelihiosuan a tradision dina kaipapanan a saanak a matalek iti pamiliak.” *
^ par. 2 Kitaem ti Enero 1, 2002, a ruar Ti Pagwanawanan, panid 12, parapo 15.
^ par. 8 Kas pagarigan, idi agarup 785 C.E., inruar ni Charlemagne ti bilin a mapapatay ti siasinoman a taga-Saxony a di agpabautisar kas Kristiano. Maysa pay, ti Peace of Augsburg, a pinirmaan ti aglablaban a grupo ti Holy Roman Empire idi 1555 C.E., a masapul a Romano Katoliko wenno Lutheran ti agturay iti tunggal teritoria ken masapul a kasta met ti relihion ti amin nga iturayanda. Dagidiay saan a sumurot iti relihion ti agturay ket maikalikagum nga umakar iti sabali a lugar.
^ par. 11 Ti kasta a kalintegan ket nairaman iti African Charter on Human and Peoples’ Rights, iti American Declaration of the Rights and Duties of Man, iti 2004 Arab Charter on Human Rights, iti ASEAN (Association of Southeast Asian Nations) Human Rights Declaration, iti European Convention on Human Rights, ken iti International Covenant on Civil and Political Rights. Ngem uray kadagiti pagilian a mangibagbaga nga ipapaayda dagiti kasta a kalintegan, nagduduma ti aktual a panangipatungpalda kadagita.
^ par. 14 Jehova ti nagan ti pudno a Dios a naipakaammo iti Biblia.


text:
Karayan Abra
Ti Karayan Abra ket isu ti maika-6 a kadakkelan a sistema ti karayan iti Filipinas kadagiti termino ti kadakkel ti taudan ti danum. Daytoy ket addaan ti nakarkulo a lugar ti pagayusan iti 5,125 kuadrado kilometroken ti kaatiddog ti 178 kilometro manipud ti taudanna idiay asideg ti Bantay Data idiay probinsia ti Benguet.
Heograpia[urnosen | urnosen ti taudan]
Ti Karayan Abra ket agtaud manipud ti akin-abagtan a paset ti Bantay Data. Agpababa nga agpa-laud idiay Cervantes, Ilocos Sur ken agayus idiay probinsia ti Abra. Iti puntos idiay asideg ti ili ti Dolores, daytoy ket tiponanna ti Karayan Tineg, nga agtaud met manipud iti banbantay ti Abra.[1]
Dagiti nagibasaran[urnosen | urnosen ti taudan]
- ^ Dagiti penned iti Kordiliera. internationalrivers.org


text:
Impasagepsep ni Mayor Ediboy a sayaatenda ti agtungpal iti pagannurotan iti programa ti 4 P’s. Kalikaguman ti Alkalde a makomplementaran dagiti serbisio a maited kadakuada a karaman pay ti Philhealth benefit babaen iti nasayaat a panangibanagda ken apresiarenda dagitoy a tulong ken sursuruenda a tuntonen ti karbenganda babaen ti panangprobitsarda ti serbisio kadagiti maseknan nga Ahensia ken ti Gobierno Lokal.
Iti pannaki-amad ti Web In-Action kadagiti recipients, pinagyamananda dagitoy a maitulong kadakuada iti panangilungalong ti Gobierno Munisipal nga idauluan ni Mayor Ediboy ket madadaanda a mangannurot iti mayetnag a pagannurotan tapno maipatungpal a nasayaat ti programa kas napateg a pammilin ti Ama ti Ili.
Iti Nobiembre 8, 2012, naituloy ti pannakaiwaras ti Philhealth ID’s kadagiti saan pay a nakaawat nga umili nga agnaed iti barangay ket naangay iti Cabugao Cultural and Sports Complex. Inatendaran met laeng ni Mayor Ediboy daytoy a panagtataripnong tapno palagipan ken imatanganna dagiti umawat kadagitoy a benepisio.
Naibunong dagiti Philhealth ID’s kadagiti maseknan nga umawat babaen ti panangimaton dagiti pannakabagi ti MSWDO nga idauluan ni Mrs. Lydia S. Gazmen, MSWD Officer.
Nakikaysa met iti pannakaibunong dagiti Philhealth Cards da Vice Mayor Danny Q. Gazmen, SB Member Dr. Carlito S. Pano, Committee Chair on Social Services; SB Member Vicky S. Serna ken SB Member Benedicto M. Savellano. # (Web In-Action)


text:
Panangibingay iti shelter assistance kalpasan ti Typhoop Lawin
Ni ACAD (PR)
www.nordis.net
TABUK CITY, Kalinga — Ti barangay Agbannawag ket masarakan iti daya a paset ti syudad ti Tabuk, Kalinga. Maysa kadagiti kadakkelan iti population a barangay. La-ok iti nagduduma a tribu ken ili dagiti agnanaed ditoy kas iti taga Mt. Province, Ilocano ken dagiti tribu ti Kalinga kas iti Butbut, Bangad iti Tinglayan, Tanglag iti Lubuagan. Maysa a problema iti lugar mi ket ti agkurkurang iti danum a mainom.
Nagrugi a nabukel dagiti sitio based a People’s Organization (PO) ti Mannalon ken sectoral kas iti Innabuyog idi umuna a paset ti dekada 2000 ken miembro daytoy iti Timpuyog dagiti Mannalon ti Kalinga (TMK) ken Innabuyog Kalinga. Naibangon ti Agbannawag Community Association for Development (ACAD) idi 2015 a sadino ket isu ti nagbalin a pang-barangay a tukad a People’s Organization.
Kadagiti naglabas a didigra kas iti typhoon Pepeng, Harurot inggana iti typhoon Lando nga agkasapulan dagiti biktima iti relief, kabilang dagiti sitio based a P.O’s mi iti Agbannawag a nag-benepisyo. Idi naudi a typhoon Lawin ket maysa ti barangay Agbannawag kadagiti nakaro a naapektaran isunga naipaayan kami iti Shelter assistance manipud iti CorDis-RDS babaen kadagiti staff da ken ti nai-miembroan mi a TMK. Sakbay a maited daytoy nga assistance ket nagna pay dagiti innadal kas iti disaster response reduction (DRR) ken ti disaster situation iti rehiyon a Kordilyera ken iti national ken trainings nu kasano agaramid iti natibker a balay.
Nausar daytoy nga assistance para kadagiti materyales a nang-repair kadagiti nadadaelan a pagtaengan. Paset iti naited a cash assistance ket napagnunumuan mi a nag-urnong a tapno maka-aramid/ma-addaan iti pang-komunidad a potable water pump/bombaan para mainom. Nganngani malpas daytoy iti agdama isunga namnamaen mi a dakkel a tulong daytoy ken mangpalag-an iti panagsakdo lalo dagiti ubbing ken inna. Maysa met laeng daytoy a pakakitaan iti urnos mi a nangi-manehar ken nangi-trabaho.
Salamat unay kadagitoy nga assistance ket ikagumaan mi a mangsustiner tapno agtultuloy iti kasta ket saan a maiyaw-awan. # nordis.net


text:
Hunio 20
Ti Hunio 20 ti maika-171 nga aldaw ti tawen (maika-172 kadagiti bisiesto a tawen) iti kalendario a Gregoriano. Adda pay 194 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1952 – John Goodman, Amerikano nga aktor
- 1967 – Nicole Kidman, naiyanak idiay Amerika nga Australiana nga aktres
Pimmusay[urnosen | urnosen ti taudan]
- 1933 – Clara Zetkin, Aleman nga aktibista (naipasngay 1857)
- 1993 – Boris Christoff, Bulgaroa kumakanta ti opera (naipasngay 1914)


text:
Rikna
Iti sikolohia, pilosopia, ken dagiti adu a pakaikamenganda, ti rikna ket isu ti sapsap a termino para iti pangibanagan, addaan rikna panagpadas a nagruna a naidasdasig babaen ti sikopisiolohiko a panangiyebkas, dagiti biolohiko a panagtignay, ken kasasaad ti isip. Ti rikna ket kankanayon a maigimong ken naikeddeng a maisinnubalit nga impluensia iti kasasaad ti rikna, temperamento, personalidad, kababalin, ken pagpaayatan, ken maimpluensiaan pay babaewn dagiti hormona ken dagiti neurotransmisor a kas ti dopamina, noradrenalina, serotonina, oxytocina ken cortisol. Ti rikna ket kankanayo nga isu ti puersa a mangiturturong iti likudan ti pagpaayatan, positibo wenno negatibo.[1] Iti libro iti "Sikolohia", ni Schacter ket inpalplawagna ti rikna a kas maysa a "positibo wenno negatibo a panagpadas a maigimong iti naisangayan a tabas iti sikolohiko a tignay." [2]
Dagiti nagibasaran[urnosen | urnosen ti taudan]
Dagiti nota
- ^ Gaulin, Steven J. C. ken ni Donald H. McBurney. Ebolusionario ti Sikolohia. Prentice Hall. 2003. ISBN 978-0-13-111529-3, Chapter 6, p 121-142.
- ^ Schacter, Gilbert, Wegner. PSYCHOLOGY. Worth Publishers, 2011. p. 310.
Bibliograpia
- Denton, Derek (2006). Dagiti Primordial a Rikan: Ti Annaraar iti Kasasaad ti Rina. Unibersidad ti Oxford a Pagmalditan. ISBN 978-0-19-920314-7.
- Fox, Elaine (2008). Siensia ti Rikna: Dagiti Panagitipon ti Kognitibo ken Neurosientipiko nga Argian. Palgrave MacMillan. ISBN 978-0-230-00517-4.


text:
DAGITI TAMPOK ITI NAPALABAS A TAWEN
Worldwide Design/Construction Department
GAPU iti napartak nga irarang-ay ti organisasion ni Jehova, umad-adu ti kasapulan a Kingdom Hall, Assembly Hall, pasilidad para kadagiti teokratiko nga eskuelaan, remote translation office, ken uray kadagiti pasilidad ti sangay iti nadumaduma a lugar. Gapuna, idi Oktubre 2013, nangbuangay ti Bagi a Manarawidwid iti baro a departamento tapno ti panagdisenio, panagibangon, panangtarimaan, ken panangmantener kadagiti pasilidadtayo ket maaramid iti kasayaatan ken naekonomia a pamay-an. Daytoy a baro a departamento a maawagan iti Worldwide Design/Construction Department (WDC), ket adda iti sangalubongan a hedkuartertayo iti Brooklyn, New York, ken iwanwanwan ti Publishing Committee ti Bagi a Manarawidwid.
Iwanwanwan ti WDC dagiti Regional Design/Construction Department, nga adda kadagiti sanga nga opisina iti Australia, Germany, South Africa, ken United States. Dagitoy a departamento ti mangpili kadagiti disenio, mangiwanwan iti panagibangon, ken mangmantener kadagiti pasilidad iti masakupanda. Panggepda a naparpartak ti panagipatakder kadagiti Kingdom Hall. Iti naglabas, maibangbangon dagiti Kingdom Hall babaen ti tulong ti Regional Building Committee wenno ti programa para kadagiti pagilian a limitado ti pondoda. Napagmaymaysa dagitoy dua nga urnos tapno naan-anay a mausar dagitoy iti kasayaatan a pamay-an a mangpapartak iti panagibangon.
Tapno maipaay dagiti umad-adu a kasapulan a Kingdom Hall ken Assembly Hall, nabukel ti Local Design/Construction Department iti tunggal sangay. Direkta nga agreport daytoy a departamento iti Komite ti Sangay (Branch Committee). Nagsayaat daytoy nga urnos ta mabalinen dagiti sangay ti mangdutok kadagiti amin-tiempo a construction servant a tumulong kadagiti kakabsat iti lugar a pakaibangonan dagiti Kingdom Hall ken Assembly Hall.
Idi Abril 2014, addan nasurok a 270 a dadakkel a proyekto a masapul a malpas, a pakairamanan ti 90 a remote translation office, 35 nga Assembly Hall, ken 130 a proyekto iti sangay. Kanayonanna, kasapulan unay dagiti Kingdom Hall ta nasurok a 14,000 ti masapul a maibangon wenno agkasapulan iti dakkel a pannakatarimaan.
Talaga a makapabileg a makita ti agkaykaysa nga ili ni Jehova a mangibangon iti pasilidad para iti pakaidayawan ti nasantuan a naganna uray nagduduma ti nasion, kultura, ken lengguaheda! Kinuna ni Dan Molchan nga agtrabtrabaho iti Personnel Committee Office iti sangalubongan a hedkuarter: “Adu pay a trabaho ti masapul a maipalpas, isu nga apresiarenmi ti kararag dagiti kakabsat agraman dagiti donasionda tapno masuportaran ti trabaho. Agyamyamankami met unay kadagiti kakabsat nga agbolboluntario a tumulong iti proyekto.”


text:
PASET 3
No Kasano a Solbaren Dagiti Problema
“Maaddaankayo iti nasged nga ayat iti maysa ken maysa, agsipud ta ti ayat abbonganna ti nakaad-adu a basol.”—1 Pedro 4:8
No rugianyo ti biagyo kas agassawa, tumaud ti nagduduma a problema. Mabalin a gapu ta nagduma ti panagpampanunot, rikrikna, ken panangmatmatyo iti biag. Mabalin met a gapu iti problema ti sabali a tao ken dagiti di ninamnama a pasamak.
Nalaka laeng a di ikankano ti pudno a kasasaad, ngem balakadannatayo ti Biblia a sanguentayo dagiti problematayo. (Mateo 5:23, 24) No iyaplikaryo dagiti prinsipio ti Biblia, maammuanyo ti kasayaatan a solusion dagiti problemayo.
1 PAGSARITAANYO TI PROBLEMA
TI KUNA TI BIBLIA: “Adda . . . tiempo ti panagsao.” (Eclesiastes 3:1, 7) Siguraduem nga adda tiempoyo nga agsarita maipapan iti problema. Ibagam ti rikrikna ken kapanunotam. Kanayon a ‘sawem ti pudno’ iti asawam. (Efeso 4:25) Uray no masuronka, dika makiriri. No naalumamay ti sungbatmo, saan nga agturong iti apa ti simple a saritaanyo.—Proverbio 15:4; 26:20.
Uray no adda dikay pagtunosan, nakonsiderasionka koma latta, ipakitam nga ay-ayatem ken raraemem ti asawam. (Colosas 4:6) Ikagumaanyo a solbaren a dagus ti problemayo ken itultuloyyo ti komunikasionyo.—Efeso 4:26.
NO ANIA TI MAARAMIDAM:
Mangikeddeng iti umiso a tiempo tapno pagsaritaanyo ti problema
No agsasao ti asawam dika sumampitaw. Addanto latta tiempom nga agsao
2 IMDENGAM KEN TARUSAM
TI KUNA TI BIBLIA: “Maaddaankayo iti kinalailo iti maysa ken maysa. Iti panangipakita ti pammadayaw iti maysa ken maysa mangidaulokayo.” (Roma 12:10) Napateg no kasano ti panagimdengmo. Ikagumaam a tarusan ti panangmatmat ti asawam ken ipakitam ti pannakipagrikna ken kinapakumbaba. (1 Pedro 3:8; Santiago 1:19) Dika basta agindedengngeg. No mabalin, isardengmo ti ar-aramidem ken denggem ti ibagbaga ti asawam wenno kiddawem a pagsaritaanyonto dayta. Dika agrurod a dagus no panunotem a saanmo a kalaban ti asawam. —Eclesiastes 7:9.
NO ANIA TI MAARAMIDAM:
Umimdengka ken tarusam ti ibagbagana uray no dika umanamong iti dayta
Tarusam no ania ti kayat a sawen ti asawam. Paliiwem ti tignay ken wagas ti panagsaona
3 ARAMIDENYO TI NAGSARITAANYO
TI KUNA TI BIBLIA: “Iti tunggal kita ti panagbannog maadda ti pagsayaatan, ngem ti laeng sao dagiti bibig mamagannayas iti panagkasapulan.” (Proverbio 14:23) Saan nga umdas nga agtunoskayo iti solusion. Masapul nga aramidenyo ti napagsaritaanyo. Agkasapulan daytoy iti panangikagumaan ngem sulit ti resultana. (Proverbio 10:4) No agtinnulongkayo adda “naimbag a gunggona” gapu iti panagreggetyo.—Eclesiastes 4:9.
NO ANIA TI MAARAMIDAM:
Ikeddengmo no ania dagiti praktikal nga aramidem tapno masolbar dagiti problema
Sagpaminsan nga usigem ti nagrang-ayam


text:
General MacArthur, Daya a Samar
Ti General MacArthur ket maysa a maika-5 a klase nga ili iti probinsia ti Daya a Samar iti Filipinas.
Dagiti baranggay[urnosen | urnosen ti taudan]
Ti General MacArthur ket politikal a nabingbingay iti 30 a barbaranggay.[2]
- Alang-alang
- Binalay
- Calutan
- Camcuevas
- Domrog
- Limbujan
- Magsaysay
- Osmeña
- Pingan
- Poblacion Baranggay 1
- Poblacion Baranggay 2
- Poblacion Baranggay 3
- Poblacion Baranggay 4
- Poblacion Baranggay 5
- Poblacion Baranggay 6
- Poblacion Baranggay 7
- Poblacion Baranggay 8
- Laurel
- Roxas
- Quirino
- San Isidro
- San Roque
- Santa Cruz (Opong)
- Santa Fe
- Tugop
- Vigan
- Macapagal
- Aguinaldo
- Quezon
- Tandang Sora
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Daya a Samar". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 14 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Daya a Samar". Datos ti Populasion ti Ili. Dibision ti Panagsukisok ti LWUA. Naala idi 14 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Wednesday, December 26, 2012
SALAMAT-MABUHAY PROGRAM PARA KADAGITI RETIREES
Cabugao, Ilocos Sur – Naangay ti Salamat-Mabuhay Program dagiti Retirees iti Local Government Unit (LGU)-Cabugao a nagpartisiparan dagiti Retirees, Pamilia-LGU idi Disiembre 21, 2012 iti sango ti Municipal Hall, Cabugao, Ilocos Sur.
Naluktan ti programa babaen ti Welcome Address ni Mrs. Racquel Ancheta, Vice President ti CABMEA ken Presentation of Retirees ni Miss Teresita S. Sison, President ti CABMEA.
Naisaganad ti Tribute to Retirees ket nakallalagip ti panagpinnadayaw ti lagipda iti serbisio ni Mrs. Linda Gazmen, outgoing Municipal Civil Registrar kasta met da Mrs. Lorna H. Castillo ken Mrs. Rosario Corazon Abara, naapointaran a kabarbaro a Municipal Civil Registrar.
Impeksa met ni Miss Marietta S. Cruz, Municipal Budget Officer iti kasasaad ti panaglangenda ken ni Mrs. Nena E. Sumagit, retiree.
Dadduma a retirees a napadayawan ket isuda: Linda A. Baclig, Donata S. Hilario, Dionicia R. Seatriz; Carmelo A. Azcueta, Edito S. de la Cruz, Edmund S. Sonico, Jovencio S. Cruz, Nena E. Sumagit ken Teresita S. Bana.
Impaay ni Mayor Edgardo “Ediboy” S. Cobangbang, Jr. ti napnuan kaipapanan a pammigbig kadagiti retirees. Imbilang ni Mayor Ediboy a maysa a naindaklan a gapuananda ti panagserbisioda iti nabayag kadagiti kailianda. Ket iti pannakakitkitada kadagiti nagapuananda iti aglawlaw ti ili ket pakaragsakanda koma latta met ti tumultulong kadagiti kailianda kasta met iti Gobierno Lokal a mangpasayaat pay ti kasasaad ti kakaisuna nga ilida a Cabugao.
Impaayan ti LGU-Cabugao iti sagut a butaka iti tunggal retirado a nadakamat.
Imbatad ni Miss Teresita S. Sison, HRMO Officer a maangay ti Christmas Program presentation ti lima a grupo idiay Cabugao Central Park (CCP), Brgy. Bonifacio, Cabugao, Ilocos Sur iti karabiyan daytoy a petsa. # (Web In-Action)
Posted by Bayan ng Cabugao, Ilocos Sur at 10:51 AM
Subscribe to: Post Comments (Atom)


text:
SALUDSOD DAGITI AGTUTUBO
Ania ti Aramidek Tapno Ikkandak iti Privacy?
Apay a makibibiang dagiti nagannak?
Kuna dagiti nagannakmo a pampanunotenda laeng ti pagimbagam. Ngem para kenka, bibianganda ti personal a biagmo. Kas pagarigan:
“Alaen no kua ni Daddy ti selponko, sa pilitennak a mangibaga iti password-ko, ken basaenna amin a teksko,” kuna ti tin-edyer a ni Erin. “No agreklamoak, ipapanna nga adda ilimlimedko.”
Nasurok bassit a 20 ti edad ni Denise. Kitkitaen no kua ni mamangna ti resibo ti binayadanda iti telepono. “Saggaysaenna a kitaen ti amin a numero, sa damagenna no makinnumero iti dayta, ken no ania ti nagsaritaanmi.”
Imbaga ti agtutubo a ni Kayla a binasa ni mamangna ti maysa kadagiti diary-na. “Adu ti insuratko iti dayta maipapan kadagiti marikriknak—uray ti dadduma a maipapan ken Mamang! Insardengkon ti agsurat iti diary kalpasan dayta.”
Konklusion: Responsabilidad dagiti nagannakmo a kitaen ti pagsayaatam, ken saanmo a makontrol ti kinaistrikto ti panangaramidda iti dayta. Kasla agsobsobrada kadin no dadduma? Mabalin. Ngem adda dagiti mabalinmo nga aramiden tapno makissayan dayta.
Ti mabalinmo nga aramiden
Dika agilimed. Iparegta ti Biblia nga ‘agbiagtayo a mapagtalkan iti amin a bambanag.’ (Hebreo 13:18) Agporsegika a mangipakita iti dayta kadagiti nagannakmo. No mas mapagtalkan ken napudnoka kadakuada, mabalin nga ad-adda met nga ikkandaka iti privacy.
Panunotem: Adda kadin dagiti inaramidmo a mangipakita a mapagtalkanka? Tungtungpalem kadi ti naibaga nga oras ti panagawidmo? Adda kadi iseksekretom maipapan kadagiti gagayyemmo? Dimo kadi ibagbaga dagiti ar-aramidem?
“Makisinnabatak iti kayat dagiti nagannakko. Awan ti ilimlimedko maipapan iti mapaspasamak iti biagko. Ibagak kadakuada ti amin a kayatda a maammuan, isu nga agtaltalekda kaniak ken ik-ikkandak iti privacy.”—Delia.
Agan-anuska. Ibaga ti Biblia: “Itultuloyyo a paneknekan no aniakayo.” (2 Corinto 13:5) Kasapulan ti panawen tapno mapaneknekam a mapagtalkanka, ngem saan a sayang dayta.
Panunotem: Napadasan met dagiti nagannakmo ti agbalin a tin-edyer. Panagkunam, ania ti mabalin a koneksion dayta no apay a bibiangandaka?
“Ammok a di malipatan dagiti nagannak dagiti kamalida ket saanda a kayat a mapasamak met dayta kadagiti annakda.”—Daniel.
Agbalinka a mannakaawat. Ikabilmo ti bagim iti saad dagiti nagannakmo. Kuna ti Biblia a ti nasayaat nga asawa a babai “ay-aywananna ti ar-aramid ti sangakabbalayanna” ken ti nasayaat nga ama disiplinaenna dagiti annakna ken isurona ida iti maipapan ken Jehova. (Proverbio 31:27; Efeso 6:4) Awan ti nalaka a pamay-an iti panangaramid iti dayta. Masapul a karaman dagiti nagannakmo iti biagmo.
Panunotem: No maysaka koma a nagannak ket ammom ti situasion dagiti tin-edyer, palubosam kadi ti barom wenno ti balasangmo nga aramidenna lattan ti kaykayatna a dikan agsaludsod?
“No maysaka a tin-edyer, kasla ‘kanayon a biangan’ dagiti nagannakmo ti biagmo. Ngem ita ta nalabsakon dayta a tawen, maawatakon no apay a masapul nga aramiden dayta dagiti nagannak. Ebidensia dayta ti ayatda.”—James.


text:
Tanudan, Kalinga
Ti Tanudan ket maysa a maika-4 a klase nga ili iti probinsia ti Kalinga iti Filipinas.
Dagiti baranggay[urnosen | urnosen ti taudan]
Ti ili ti Tanudan ket nabingbingay a politikal iti 16 a barbaranggay.[2]
- Anggacan
- Babbanoy
- Dacalan
- Gaang
- Lower Mangali
- Lower Taloctoc
- Lower Lubo
- Upper Lubo
- Mabaca
- Pangol
- Poblacion
- Upper Taloctoc
- Anggacan Sur
- Dupligan
- Lay-asan
- Mangali Centro
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Kalinga". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015] (iti Ingles) naala idi Hunio 10, 2016
- ^ "Probinsia ti Kalinga". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Aramid 4:1-37
4 Ita bayat a dagiti dua agsasaoda kadagiti tattao, dimmarup kadakuada ti panguluen a papadi ken ti kapitan iti templo+ ken dagiti Saduceo,+2 a siluluksawda agsipud ta isursuroda dagiti tattao ken idekdeklarada a silalawag ti panagungar kadagiti natay iti kaso ni Jesus;+3 ket tiniliwda ida ket impupokda ida agingga iti sumaganad nga aldaw,+ ta rabii idin.4 Nupay kasta, adu kadagidiay nagimdeng iti sasao namatida,+ ket ti bilang dagiti lallaki nagbalin nga agarup lima ribu.+5 Iti sumaganad nga aldaw naaramid idiay Jerusalem ti panaguurnong dagiti agtuturayda ken dagiti lallakay ken dagiti eskriba+6 (kasta met ni Anas+ a panguluen a padi ken ni Caifas+ ken ni Juan ken ni Alejandro ken dagiti amin a kabagian ti panguluen a padi),7 ket pinagtakderda ida iti tengngada ket rinugianda nga imtuoden: “Babaen iti ania a pannakabalin wenno makinnagan nga inaramidyo daytoy?”+8 Idin ni Pedro, a napno iti nasantuan nga espiritu,+ kinunana kadakuada:“Agtuturay iti ili ken lallakay,9 no iti daytoy nga aldaw maus-usigkami, maibatay iti naimbag nga aramid iti maysa a masaksakit a tao,+ no babaen iti siasino a napaimbag daytoy a tao,10 maipakaammo koma kadakayo amin ken kadagiti amin nga umili iti Israel, nga iti nagan ni Jesu-Kristo a Nazareno,+ nga inlansayo+ ngem imbangon ti Dios manipud kadagiti natay,+ babaen kenkuana sisasalun-at nga agtaktakder daytoy a tao ditoy sanguananyo.11 Daytoy ‘ti bato a dakayo a managibangon trinatoyo a kas awan patpategna a nagbalin nga ulo ti nagsulian.’+12 Kanayonanna pay, awan ti asinoman a sabali a pakaisalakanan, ta awan ti sabali a nagan+ iti baba ti langit a naited kadagiti tattao a masapul a pakaisalakanantayo.”+13 Itan idi nakitada ti kinaprangka da Pedro ken Juan, ket natarusanda a tattaoda nga awan adalna ken gagangay,+ nagsiddaawda. Ket nangrugi a mabigbigda ti maipapan kadakuada a nakikuykuyogda idi ken Jesus;+14 ket bayat a kitkitaenda ti naagasan a tao a sitatakder a kaduada,+ awan ti masaoda a pangsupiat.+15 Gapuna binilinda ida a mapanda iti ruar ti siled ti Sanhedrin, ket rinugianda ti nagiinnuman,16 a kunkunada: “Ania ti aramidentayo kadagitoy a tattao?+ Agsipud ta, iti kinapudnona, maysa a nakalatlatak a pagilasinan ti napasamak babaen kadakuada, maysa a naiparangarang kadagiti amin nga agnanaed iti Jerusalem;+ ket ditay mabalin nga ilibak dayta.17 Nupay kasta, tapno saanen a mairakurak pay a sisasaknap kadagiti tattao, ibagatayo kadakuada a buyogen ti panangipangta a saandan a pulos agsao iti asinoman a tao maipuon iti daytoy a nagan.”+18 Gapuna inayabanda ida ket binilinda ida, nga iti sadinoman saandan nga agsao iti uray aniaman wenno mangisuro maipuon iti nagan ni Jesus.19 Ngem kas sungbat kinuna kadakuada da Pedro ken Juan: “No nalinteg iti imatang ti Dios nga imdengandakayo imbes a ti Dios, ipatoyo iti bagbagiyo.20 Ngem no kadakami, saan a mabalin nga agsardengkami nga agsao maipapan iti bambanag a nakita ken nangngegmi.”+21 Gapuna, idi a napangtaanda idan nga ad-adda pay, linuk-atanda ida, yantangay saanda a nakasarak iti aniaman a pangibatayan a pangdusaan kadakuada ken maigapu kadagiti tattao,+ agsipud ta isuda amin indaydayawda ti Dios gapu iti daydi a napasamak;22 ta ti tao a nakapasamakan daytoy a pagilasinan ti panangpaimbag ket nasurok nga uppat a pulo ti tawenna.23 Kalpasan a naluk-atanda napanda kadagiti kakaduada+ ket impadamagda ti bambanag nga imbaga kadakuada ti panguluen a papadi ken dagiti lallakay.24 Idi mangngegda daytoy sangsangkamaysada a nangipigsa ti timekda iti Dios+ ket kinunada:“Soberano+ nga Apo, sika Daydiay nangaramid ti langit ken ti daga ken ti baybay ken ti amin a bambanag nga adda kadakuada,+25 ken nagkuna baeten ti nasantuan nga espiritu babaen ti ngiwat ni amami a David,+ nga adipenmo, ‘Apay a nagaarimbangaw dagiti nasion ket dagiti ili nagmennamennada iti ubbaw a bambanag?+26 Ti ar-ari ti daga timmakderda ket dagiti agtuturay naguurnongda a nagmaymaysa maibusor ken Jehova ken maibusor iti daydiay pinulotanna.’+27 Nupay kasta, agpadpada a da Herodes ken Poncio Pilato+ agraman dagiti tattao iti nasnasion ken agraman dagiti tattao ti Israel iti kinaagpaysuanna naguurnongda a sangsangkamaysa iti daytoy a siudad maibusor iti nasantuan+ nga adipenmo a ni Jesus, a pinulotam,+28 tapno aramidenda ti bambanag a nasakbay nga intuding ta imam ken ti pammatigmaanmo a mapasamak.+29 Ket ita, Jehova, asikasuem dagiti pamutbutengda,+ ket ipaaymo kadagiti adipenmo nga itultuloyda a sawen ti saom buyogen ti isuamin a kinatured,+30 bayat nga unnatem ta imam a mangpaimbag ken bayat a dagiti pagilasinan ken dagiti tanda+ mapasamakda babaen ti nagan+ ti nasantuan nga adipenmo+ a ni Jesus.”31 Ket idi nakaararawdan, nagkintayeg ti lugar a nakaurnonganda a sangsangkamaysa;+ ket isuda amin napnoda iti nasantuan nga espiritu+ ket situtured a sasawenda idi ti sao ti Dios.+32 Mainayon pay, ti umariwekwek kadagidiay namati addaanda iti maymaysa a puso ken kararua,+ ket awan ti uray maysa nga agkuna a kukuana ti aniaman iti bambanag nga ik-ikutanna; no di ket amin a bambanag kukuada amin.+33 Kasta met, buyogen ti dakkel a pannakabalin intultuloy dagiti apostol ti nangipaay iti pangsaksi maipapan ti panagungar ni Apo Jesus;+ ket ti naruay a di kaikarian a kinamanangngaasi adda kadakuada amin.34 Iti kinapudnona, awan uray maysa kadakuada ti nagkasapulan;+ ta amin dagidiay agik-ikut kadagiti talon wenno balbalay ilakoda ida ket iyegda dagiti pateg ti bambanag a nailako35 ket ikabilda ida iti sakaanan dagiti apostol.+ Kalpasanna maibunong+ iti tunggal maysa, a kas iti pakasapulanna.36 Gapuna ni Jose, a pinanaganan dagiti apostol iti Bernabe,+ a kayatna a sawen, no maipatarus, Anak ti Liwliwa, maysa a Levita, katutubo iti Chipre,37 agik-ikut iti sangkapaset a daga, inlakona dayta ket inyegna ti kuarta ket inkabilna iti sakaanan dagiti apostol.+


text:
TI BIBLIA BALBALIWANNA TI BIAG
Tallo a Saludsod ti Nangbalbaliw iti Biagko
PANNAKAYANAKNA: 1949
NAKAYANAKANNA: UNITED STATES
PAKASARITAANNA: KAYATNA A MAAMMUAN TI PANGGEP TI BIAG
TI NAPALABASKO:
Dimmakkelak iti Ancram, bassit nga ili iti makin-amianan a paset ti New York, U.S.A. Aduan daytoy iti pagtaraknan iti baka. Ad-adu pay ketdin ti baka ngem tattao.
Maymaysa ti simbaan iti ilimi ket dayta ti pakimismisaanmi. Tunggal agsapa ti Domingo, pasilengen ni Lolo ti sapatosko sa mapanak iti Sunday school a tugottugotko ti bassit a puraw a Biblia nga inted ni lolak. Nasursuruankami a mangraem ken mangtulong kadagiti kaarrubami ken agbalin a nagaget ken managyaman kadagiti bendision a maaw-awatmi.
Idi dimmakkelak, pimmanawak iti pagtaenganmi ket nagbalinak a maestra. Adu ti saludsodko maipapan iti Dios ken iti biag. Nalalaing ti dadduma nga estudiantek. Adda met dagiti saan a nalaing ngem nagagetda nga agadal. Adda pisikal a depekto ti dadduma idinto ta nakasalsalun-at ti dadduma. Kasla saan a patas ti kasasaad. No dadduma, kuna dagiti nagannak dagiti saan unay a nalaing nga estudiantek, “Daytoy ti pagayatan ti Dios para iti anakko.” Pampanunotek no apay nga ipalpalubos ti Dios a mayanak nga addaan depekto ti dadduma nga ubbing. Awan met ti dakes nga inaramidda.
Pampanunotek met, ‘Ania ti masapul nga aramidek tapno makagunggona ti biagko?’ Kasla nagalisto ti panaglabas ti aldaw. Dimmakkelak iti nasayaat a pamilia, nagadalak kadagiti nasayaat nga eskuelaan, ken kaay-ayok ti trabahok ita. Ngem kasla adda kurang iti biagko. Mabalinko ti makiasawa, maaddaan iti napintas a balay ken annak, agtrabaho agingga nga agretiro, ken inton agangay, agnaed iti nursing home. Pampanunotek no adda pay nasaysayaat a maaramidak iti biag.
NO KASANO A BINALBALIWAN TI BIBLIA TI BIAGKO:
Maysa a kalgaw, kaduak ti dadduma pay a mannursuro a nagpasiar iti Europe. Napankami iti Westminster Abbey, Notre-Dame de Paris, ken iti Vatican, kasta met iti adu a babassit a simbaan. Sadinoman a papanak, agsalsaludsodak. Idi nakaawidakon iti Sloatsburg, New York, adu a simbaan ti napnapanak. Ngem awan ti nakaipaay kadagiti makapnek a sungbat.
Maysa nga aldaw, inasitgannak ti estudiantek nga agtawen iti 12 ket adda tallo a sinaludsodna. Umuna, dinamagna no ammok nga isu ket maysa a Saksi ni Jehova. Imbagak a wen. Maikadua, dinamagna no kayatko a maammuan ti ad-adu pay maipapan kadagiti Saksi ni Jehova. Imbagak manen a wen. Maikatlo, dinamagna no sadino ti pagnanaedak. Idi imbagak ti adresko, naammuanmi nga agaassidegkami laeng. Diak impagarup a dagidi a tallo a saludsod ti maysa nga ubing ti mangbalbaliw iti biagko.
Di nagbayag, nagbisikleta nga immay iti balayko ket nagadalkami iti Biblia. Dinamagko dagiti insalsaludsodko iti adu a lider ti relihion. Saan a kas kadakuada, impakitana dagiti nalawag ken makapnek a sungbat iti mismo a Bibliak—sungbat nga idi laeng a naammuak!
Naragsakan ken napnekak kadagiti nasursurok iti Biblia. Nasdaawak idi nabasak ti 1 Juan 5:19: “Ti intero a lubong adda iti pannakabalin daydiay nadangkes.” Nabang-aranak a nakaammo a saan a ti Dios, no di ket ni Satanas, ti makinggapuanan iti amin a panagladingit—ket ikkatento ti Dios dagita. (Apocalipsis 21:3, 4) Nakitak a lohikal ti Biblia no mailawlawag a naimbag. Nupay 12 laeng ti tawen ti Saksi a mangyad-adal kaniak, pampanunotek a ti kinapudno ket kinapudno uray asino ti agsasao.
Nupay kasta, kayatko a maammuan no ar-aramiden dagiti Saksi ti ikaskasabada. Kas pagarigan, impaganetget ti ubing a naanus ken nasingpet dagiti pudno a Kristiano. (Galacia 5:22, 23) Pinadasko a suboken no adda kenkuana dagitoy a galad. Naminsan, inggagarak ti sumangpet a naladaw iti panagadalmi. Pampanunotek: ‘Ur-urayennak ngata? Agunget ngata gapu ta naladawak?’ Idi nakasangpetak, nakitak nga agur-uray iti sango ti balayko. Nagtaray nga immasideg ket kinunana: “Agawidak koman, Ma’am, ta ibagak ken nanangko nga umawag kadagiti ospital ken polis tapno maammuanmi no ania ti napasamak kadakayo ta saankay met a maladladaw iti panagadaltayo. Madandanaganak a mangpampanunot kadakayo!”
Naminsan pay, adda insaludsodko nga ammok a narigat a sungbatan ti 12 ti tawenna nga ubing. Kayatko a maammuan no basta mangpanunot lattan iti isungbatna. Idi insaludsodkon, kinitanak sa kinunana: “Narigat dayta a saludsodyo. Isuratko ta damagekto kadagiti nagannakko.” Iti sumaganad a panagadalmi, intugotna ti maysa a ruar Ti Pagwanawanan a mangsungbat iti saludsodko. Dayta ti nakaatrakarak kadagiti Saksi—mangipapaay dagiti publikasionda kadagiti naibatay iti Biblia a sungbat iti amin a saludsodko. Intultuloyko ti nakipagadal iti daytoy nga ubing, ket kalpasan ti makatawen, nabautisaranak kas maysa a Saksi ni Jehova. *
NO KASANO A NAGUNGGONAANAK:
Idi napnekak kadagiti sungbat dagiti saludsodko, kayatko nga ipakaammo dagita iti sabsabali. (Mateo 12:35) Idi damo, binusor ti pamiliak dagiti baro a patpatiek. Ngem idi agangay, nagbalbaliwda. Idi dandanin matay ni nanangko, nangrugi a nakipagadal iti Biblia.Nupay saan a nakapagbautisar, masiguradok a naikeddengna ti agserbi ken Jehova.
Idi 1978, nakiasawaak iti maysa a Saksi nga agnagan iti Elias Kazan. Idi 1981, naayabankami ken Elias nga agbalin a miembro ti pamilia ti Bethel iti United States. * Makapaladingit ta kalpasan laeng ti uppat a tawenmi ditoy, natay ni Elias. Nupay nabaloak, intultuloyko ti nagserbi iti Bethel isu nga adda nangipamaysaak iti panunotko ken naliwliwaak.
Idi 2006, nakiasawaak ken Richard Eldred a miembro met laeng ti pamilia ti Bethel. Tagtagiragsakenmi ken Richard ti pribilehio nga agserbi iti Bethel. Gapu iti naadalko a kinapudno maipapan iti Dios, saan laeng a dagiti sungbat ti naammuak no di pay ket ti pudpudno a panggep ti biag—ket nangrugi ti amin iti tallo a saludsod ti maysa nga ubing.
^ par. 16 Kuna dagiti makaammo a ti ubing ken dagiti kakabsatna natulonganda ti lima a mannursuroda nga agadal iti Biblia ken agdayaw ken Jehova.
^ par. 18 Ti “Bethel,” a “Balay ti Dios” ti kaipapananna, ket awag dagiti Saksi ni Jehova kadagiti sanga nga opisinada iti intero a lubong. (Genesis 28:17, 19) Nagduduma ti annongen dagiti agserserbi iti Bethel a mangsupsuporta iti trabaho a panangisuro dagiti Saksi ni Jehova.